Terence Hill

**Terence Hill** (født **Mario Girotti** 29. mars 1939 i Venezia) er en italiensk skuespiller, regissør, manusforfatter og produsent. Hills far, Girolamo Girotti, var italiener mens hans mor, Hildegard Girotti (født Thieme), var tysk og kom fra Dresden. Hill begynte sin skuespillerkarriere som barn og ble en stor internasjonal stjerne i action-filmer og komedier. Han hadde en lang filmkarriere sammen med sin venn Bud Spencer.

## Barndom
I 1943 flyttet familien fra Venezia i Italia til Tyskland, og her tilbrakte han store deler av sin tidlige barndom. Senere, da Terrence var 12 år, flyttet de til Roma. En av hans store hobbyer var svømming, og han begynte å svømme for romalaget Lazio. Det var her han ble kjent med Bud Spencer, som den gang het Carlo Pedersoli, ettersom de svømte for samme lag.

## Begynnelsen og gjennombruddet som skuespiller
Da han fortsatt var 12 år gammel, ble han oppdaget i svømmehallen av filminstruktøren Dino Risi. Dino Risi lette etter fire gutter til sin nye film «Vacanza Col Gangster», og Terence ble valgt ut til å være en av dem. Dette var en liten rolle, men det var begynnelsen på hans karriere.

Ved siden av skolen tok han skuespillerutdannelse, hvilket gjorde at han fikk lite fritid. Sin første hovedrolle fikk han allerede som 15-åring i filmen «Wandel ders Herzens».
Etter fullført eksamen begynte han å studere språk og litteratur på et universitet i Roma. Etter noen hovedroller i filmer med stor suksess, ble han i 1959 med i filmen «Hannibal» der han for første gang spilte sammen med Bud Spencer. Begge hadde mindre roller i filmen. Etter å ha spilt inn 25 italienske filmer, fikk han rollen som grev Cavriaghi i filmen «Leoparden» fra 1963, med blant annet Claudia Cardinale og Alain Delon.

## Bryllup og Bud Spencer

Terence søkte senere om å få en lærer som kunne lære ham å snakke med amerikansk aksent, og han fant Lori Zwicklbaueer. To måneder etter at de ble kjent med hverandre, giftet de seg.

I 1967 kom den første kjente filmen med Terence Hill og Bud Spencer, *[[Rid aldri alene]]*. Før denne filmen het han fortsatt Mario Girotti, og han ble bedt om å endre navn. Produsentene ga ham flere å velge mellom, men han valgte et som hadde morens forbokstaver (Hildegard Thieme).

Hill og Spencer var med i ytterligere to filmer før det som mange forbinder dem med kom, nemlig Trinity-filmene. Den internasjonale Trinity-suksessen gjorde at de fikk flere muligheter til å spille inn filmer sammen. Per 2012 er det snakk om 18.

## Sønnens død

Først på 1980-tallet begynte Hill med regi, og i to av filmene sine brukte han familiemedlemmer. I «Don Camillo» fra 1983 brukte han begge sine sønner, og det var hans kone som hadde skrevet manuset. I 1987 kom filmen «Renegade», hvor Hill og hans adoptivsønn Ross hadde hovedrollen. Sønnen Ross var også tiltenkt å spille Billy the kid i Hills filmer om Lucky Luke, men dette ble aldri noe av siden Ross omkom i en bilulykke under forberedelsene.

## Nåtidens Terence Hill

Etter ni år med pause tok han igjen opp samarbeidet med Bud Spencer, og de to spilte inn sin hittil siste film, «Troublemakers» fra 1994. 

I 1999 startet Terence opp en tv-serie som fortsatt går i Italia; denne heter «Don Matteo», hvor Terence spiller hovedrollen som Don Matteo. Etter dette har han for det meste gjort filmer og serier for TV. 

## Filmografi i utvalg

* 1953 : *Vacanze col gangster*
* 1953 : *Il viale della speranza*
* 1953 : *La voce del silenzio*
* 1953 : *Uskyld*
* 1957 : *Den store blå vegen*
* 1958 : *Anna fra Brooklyn*
* 1959 : *Hannibal*
* 1960 : *Kartago i flammer*
* 1961 : *Aladdin på galeien*
* 1962 : *Kongelig pirat*
* 1963 : *[[Leoparden (film)|Leoparden]]*
* 1964 : *[[Prærien i flammer]]*
* 1964 : *Ingen vei tilbake*
* 1964 : *Prærieoverfallet*
* 1965 : *Skarpe skudd i Wien*
* 1965 : *Kampen ved oljekilden*
* 1965 : *Præriens hvite helt*
* 1965 : *Krigshøvdingen*
* 1967 : *Den ville flukten*
* 1967 : *[[Rid aldri alene]]*
* 1968 : *Crazy wester'n*
* 1968 : *[[Ess på topp]]*
* 1969 : *[[Hett bly på Boot Hill]]*
* 1970 : *[[På oppdrag]]*
* 1970 : *[[Trinity – djevelens høyre hånd]]*
* 1971 : *[[To glade pirater]]*
* 1971 : *[[Trinity slår til igjen]]*
* 1971 : *En dandy drar vest*
* 1972 : *Slå til, karer!*
* 1973 : *[[Mitt navn er Nobody]]*
* 1974 : *Sammen er vi dynamitt!*
* 1974 : *To misjonærer*
* 1976 : *Mitt navn er fortsatt Nobody*
* 1977 : *Harde slag og hete dollar*
* 1977 : *Sammen er vi kaos*
* 1977 : *Kjemp eller dø*
* 1978 : *Jo mere vi er sammen*
* 1979 : *[[Vi holder med flodhestene]]*
* 1980 : *Super snut*
* 1981 : *[[Sammen tar vi prisen]]*
* 1983 : *[[To helskrudde agenter]]*
* 1984 : *Don Camillo*
* 1984 : *[[Fire never i Rio]]*
* 1985 : *[[Miami Supercops]]*
* 1985 : *Renegade*
* 1991 : *Lucky Luke*
* 1997 : *Cyberflic*
* 2018 : *My Name Is Thomas*

## Referanser


## Eksterne lenker
* 
* 
* Bud Spencer & Terence Hill – italiensk nettsted